cyanic-selkie/wikianc huggingface dataset:
Amerīcijs
Izotopi
Amerīcijam ir 18 izotopi, no kuriem stabilākie ir Am-243 un Am-241 ar pussabrukšanas periodiem attiecīgi 7370 un 432,2 gadi. Citu izotpu masas skaitlis ir no 230 līdz 249.
Fizikālās īpašības
Amerīcijs ir smags, sudrabbalts un ļoti mīksts metāls, kas ir sastopams divu veidu modifikācijās.
Amerīcija atommasa ir [243] g/mol, tā blīvums ir aptuveni 12 000 kg/m3. Amerīcija kušanas temperatūra ir 1176 °C, savukārt viršanas temperatūra ir 2607 °C. Standarta elektrodpotenciāls (Am/Am+3) ir –2,320 V.
Ķīmiskās īpašības
Ķīmiskās īpašības ir līdzīgas plutonija īpašībām. Ir zināmi divi amerīcija oksīdi: amerīcija(III) oksīds (Am2O3) un amerīcija(IV) oksīds (AmO2). Praktiski izmanto galvenokārt tikai amerīcija(IV) oksīdu.
Isuzu Trooper
Isuzu Trooper ir vidēja lieluma apvidus auto no japāņu autobūves kompānijas Isuzu. Mašīnu ražoja no 1981. gada līdz 2002. gadam. Eiropā mašīnas nosaukums bija Opel Monterey. Mašīna tika ļoti daudz pārdota sporta lietu pārvadāšanas segmentā.
Magadijīts
Magadijīts (nosaukts pēc atradnes vietvārda — Magadi ezera Kenijā) — rets minerāls. Apstiprināts 1967. gadā.
Atradnes
Atrod kopā ar citiem retiem sārmu minerāliem pārsālītos šķīdumos ar augstu pH un silīcija saturu.
Markuss Nēslunds
Markuss Nēslunds (sv; dzimis Ernskeldsvikā, Zviedrijā) ir bijušais zviedru hokejists, spēlējis uzbrucēja pozīcijā. Pašlaik (2012) ir Zviedrijas Elitsērijas kluba MODO ģenerālmenedžeris.
Spēlētāja karjera
1991. gada NHL draftā viņu Pitsburgas "Penguins" izraudzījās ar kopējo 16. kārtas numuru. Šī kluba sastāvā arī debitēja NHL, vēlāk tika aizmainīts uz Vankūveras "Canucks".
Jau kopš 2000. gada viņš bija "Canucks" komandas kapteinis. Viņš 4 reizes ir ieguvis Sailona Teilora balvu, kuru pasniedz "Canucks" vērtīgākajam spēlētājam. 7 reizes ieguvis arī Sīrusa Maklīna balvu, kuru pasniedz "Canucks" rezultatīvākajam spēlētājam. Piedalījies piecās NHL visu zvaigžņu spēlēs. 2003. gadā viņš ieguva Lestera Pīrsona balvu un tika nominēts arī Hārta balvai, bet to neieguva.
Zviedrijas hokeja izlases sastāvā piedalījies 1993., 1996., 1999. un 2002. gada Pasaules čempionātos, 1993. gadā izcīnot sudraba, bet 1999. un 2002. gadā bronzas medaļas. 1992. un 1993. gadā viņš piedalījās arī Pasaules čempionātā junioriem, abas reizes izcīnot sudraba medaļas. Piedalījies arī 1996. un 2004. gada Pasaules kausa izcīņā, kā arī 2002. gada Olimpiskajās spēlēs. 2010. gadā viņš beidza karjeru.
Opel Movano
Opel Movano ir vidēja lieluma vācu autobūves kompānijas Opel komerciālais auto. Eiropā to sāka pārdot no 1999. gada. Mašīnā ir no sešām līdz deviņām sēdvietām. 2003. gadā Movano piedzīvoja diezgan lielu "feisliftu". Jaunās Movano versijas būvēšanu pārņēma franču kompānija Renault (ar nosaukumu Renault Master un Nissan Interstar).
Krotonskābe
Atrašanās dabā
Atrodama krotoneļļā.
Īpašības
Reducējot krotonskābi, rodas sviestskābe, bet oksidējot - skābeņskābe. Tādas pašas īpašības piemīt izokrotonskābei, kas liecina, ka šīs vielas ir cis-trans izomēri.
Mančestra
Mančestra (en) ir pilsēta (city un metropolitan borough) Anglijas ziemeļrietumos uz dienvidiem un rietumiem no Peniniem un uz ziemeļiem no Češīras līdzenuma. Mančestra kļuvusi par rūpnieciskās revolūcijas simbolu, jo XIX gadsimtā bija viena no tipiskajām "jaunajām" rūpnieciskajām pilsētām Anglijā. Pilsētas izaugsmi veicināja Liverpūles ostas tuvums un apkārtnes ogļu atradnes. Mūsdienās Mančestru dažkārt uzskata par Anglijas otro svarīgāko pilsētu un tās "ziemeļu galvaspilsētu". Tā ir liels izglītības, zinātnes un mākslas centrs.
Vēsture
Pilsētās tiesības (town) Mančestra ieguva 1301. gadā, tomēr līdz 18. gadsimta beigām pilsētas nozīme bija visai neliela. 19. gadsimtā Mančestra strauji attīstījās un kļuva par vienu no lielākajiem tekstilrūpniecības centriem pasaulē. 1825. gadā no Mančestras uz Liverpūli tika ierīkota pasaulē pirmā pasažieru dzelzceļa līnija. 19. gadsimtā Mančestra tika uzskatīta par vienu no vadošajām pilsētām pasaulē. Tika teikts: "Kas šodien notiek Mančestrā, rīt notiks pasaulē." Mančestra ir viena no svarīgākajiem leiboristu, feminisma, arodkustības agrīnās attīstības centriem. Pilsētas vispasaules nozīmība turpinājās līdz 20. gadsimta sākumam. Otrā pasaules kara laikā Mančestrā ražoja kara tehniku (piemēram, bumbvedējus "Avro Lancaster"), tāpēc tā smagi cieta vācu aviācijas uzlidojumos. 1996. gada 15. jūnijā IRA pilsētas centrā uzspridzināja 1,5 tonnas smagu bumbu, kas bija ievietota kravas mašīnā. Tika ievainoti 200 cilvēki un nodarīti būtiski postījumi.
Galvenā pilsētas augstākās izglītības iestāde — Mančestras Universitāte. Plaši pazīstams ir senākais Anglijas simfoniskais orķestris — Hollija orķestris (Hallé Orchestra). Mančestra ir mājvieta divām Premjerlīgas futbola komandām — Manchester United FC (galvenais stadions faktiski atrodas Trafordā) un Manchester City F.C..
Cilvēki
Mančestrā dzimuši:
Senā Divupe
Senā Divupe jeb Mezopotāmija (no grc — '[zeme] starp upēm') bija vissenākā un līdz ar to arī pirmā civilizācija, kurai bija augsti attīstīta kultūra.
Senā Divupe atradās mūsdienu Irākā, starp Tigru un Eifratu. Starp šīm divām upēm zeme bija ļoti auglīga, tāpēc senie divupieši visvairāk nodarbojās ar lauksaimniecību, veica apjomīgus apūdeņošanas darbus, ar Divupi saistīta Bībeles leģenda par Ēdenes dārzu.
Vēsture
Šumeru izcelsme vēl joprojām nav noskaidrota, taču pirmās liecības par šīs civilizācijas esamību iesniedzas 6000 gadu tālā pagātnē. Ap 5000. gadu p.m.ē. zemkopju ciematos sāka parādīties zemkopības produkcijas pārpalikums — galvenais priekšnosacījums, lai sāktos darba dalīšana, padziļinātos specializācija un kooperācija un rezultātā šīs civilizācijas attīstība turpinātos jaunā līmenī. Daļa Senās Divupes iedzīvotāju varēja atteikties no lauksaimniecības kā galvenā nodarbošanās veida un pilnībā apgūt amatniecību, savukārt, līdz ar amatniecības attīstību aizsākās pilsētu veidošanās process. Ceturtajā gadu tūkstotī p.m.ē. šeit jau bija izveidojusies virkne pilsētu. Lielākās no tām sākumā bija Erida un Ereka (Erech, Urūka).
Divupes pilsētas gadsimtu gaitā attīstījās, uzsākot savstarpēju konkurenci, līdz dažas no tām kļuva par galvaspilsētām. Dažādos laika posmos uzplauka un norietēja trīs valstis Šumera, Babilonija un Asīrija. 612. gadā p.m.ē. Asīrijas galvaspilsētu Ninīvi iekaroja Mēdija, bet lielāko Mezopotāmijas daļu sagrāba haldieši sava vadoņa Nebukadnecara II (valdīja 605.-562. gadā p.m.ē.) vadībā, kurš nodibināja Haldejas jeb Jaunbabilonijas valsti. Pēc viņa nāves Mezopotāmiju 539. gadā p.m.ē. iekaroja Senā Persija valdnieka Kīra Lielā vadībā. 331. gadā p.m.ē. Babilonā iebruka Maķedonijas Aleksandrs un pie asīriešu ciemata Gaugamelas (mūsdienu Kurdistānā) sakāva Ahemenīdu impērijas armiju Dārija III vadībā. Pēc Maķedonijas Aleksandra nāves Seleikīdu dinastija pakļāva Babiloniju un Sīriju. No 247. gada p.m.ē. līdz 224. gadam Divupi pārvaldīja Parta (jeb Askānija), kas bija galvenā Romas impērijas sāncense Vidusjūras austrumdaļā. Ķeizara Trajāna laikā romiešu leģioni šķērsoja Eifratu un 116. gadā ieņēma Partijas galvaspilsētu Ktesifontu, nodibinot Mezopotāmijas un Asīrijas provinces, ķeizars Septimijs Sevērs Mezopotāmijai piešķīra kolonijas tiesības. 226. gadā Partas vietā nodibinājās Sasanīdu valsts, kuru 7. gadsimtam iekaroja arābi. Reģionā turpināja ieplūst jaunas tautas un ciltis, Mezopotāmija joprojām bija viens no plaukstošākajiem Vidējo un Tuvo Austrumu reģioniem līdz pat agrīnajiem viduslaikiem.
Reliģija
Divupē pastāvēja daudzdievība, arī valdniekus uzskatīja par dievišķām būtnēm. Dievi tika godināti tempļos — zikurātos. Dievības Divupē:
Senās Divupes ekonomika
Senās Divupes, tāpat kā citu vēsturiski agrīno civilizāciju uzplaukums izskaidrojams ar sevišķi labvēlīgajiem klimatiskajiem apstākļiem. Abas upes un to pietekas nodrošināja ērtas sakaru un transporta iespējas plašā reģionā. Lekno zemi starp upēm jau senos laikos dēvēja par "ražīgo sirpi" vai "auglīgo pusmēnesi". Šis loks stiepās no Ēģiptes ziemeļaustrumu virzienā caur Palestīnu, Levantu, Anatoliju, līdz pat Irānas kalniem Kaspijas dienvidos, ietverot Seno Divupi. Nonākuši šajā apvidū, cilvēki atrada daudz derīgu augu. Piemēram, Turcijas dienvidu daļā brīvā dabā auga savvaļas mieži. Savukārt Jordānas ielejā kuplā skaitā, neviena nekultivēti, zēla kvieši. Pa Sīrijas mežiem ziloņi klaiņojuši vēl ap 1000. gadu p.m.ē., tādēļ nav nekas neparasts, ka ražas novākšana Tuvajos Austrumos sākusies jau ap 9500. gadu p.m.ē., lai gan mērķtiecīga graudaugu kultivēšana aizsākusies vēlāk. Pirmajiem pastāvīgajiem šī auglīgā reģiona iedzīvotājiem bija jāpieliek pavisam nedaudz pūļu, lai ievērojami pilnveidotu savu uzturu. Aprēķini liecina, ka ap 2500. gadu p.m.ē. Divupes dienvidu daļā tika iegūtas ražas, kas salīdzināmas ar labākajiem mūsdienu Kanādas kviešu laukiem.
Pagrimums
Pilnīgs Divupes civilizācijas pagrimums sākās pēc postošā mongoļu iebrukuma Abāsīdu kalifātā un Bagdādes izpostīšanas 1258. gadā. Divupes kultūra, kas dažādās modifikācijās lielākā vai mazākā mērā bija saglabājusi savu integrētību pie visdažādākajām varām un valdniekiem, arvien vairāk zaudēja savu spožumu. Arī rūpīgi izveidotā apūdeņošanas kanālu sistēma degradējās, un tas jūtami ietekmēja galveno reģiona saimniecības nozari — lauksaimniecību. Rezultātā Mezopotāmijas iedzīvotāju dzīves līmenis arvien vairāk kritās, it īpaši Osmaņu impērijas un Savafīdu dinastijas persiešu valdīšanas laikā 16.—18. gadsimtā. Netieši tas liecina par mazāk acīmredzamu, taču ilgstošāku faktoru ietekmi. Proti, tehnoloģijas un jaunievedumi dažādās jomās ļāva cilvēkiem pielāgoties dzīvei citās zemēs, kuras pirms tam bija uzskatītas par nelabvēlīgām. Līdz ar to upju ieleju civilizācijas pamazām zaudēja savas kādreizējās priekšrocības. Laika gaitā tās izrādījās novājinātas ne tikai iekšējo nesaskaņu un valdnieku savstarpējo cīņu par varu dēļ, bet arī pārāk šaurās specializācijas dēļ, paļaujoties uz atsevišķiem dabas faktoriem. Līdz ar to nākas secināt, ka konkrētām organizācijas un jaunievedumu formām konkrētā vidē ir savas vēsturiskās un fiziskās robežas.
Šobrīd liela Irākas daļa, it īpaši abu lielo upju augštecē, ir smilšains, neauglīgs klajums, ko dēvē par al-Jazirah (arābu valodā “sala”). Pateicoties dabīgajiem upju sanešiem, samērā pārtikusi ir tikai Divupes vidusdaļa, bet abu upju lejastecē plešas purvainas zemienes, bet pirms tūkstošiem gadu rūpīgi koptie kanāli sen pārklājušies dūņām, aizauguši ar meldriem un krūmājiem. Vairs gandrīz nekas šeit neatgādina par šī teiksmainā reģiona seno vēsturi.
Magbasīts
Magbasīts (nosaukts to veidojošo ķīmisko elementu - Mg, Ba, Si - vārdā) ir ļoti rets minerāls. Atklāts 1965. gadā. Satur dabā ļoti reti sastopamu ķīmisko elementu skandiju (1,19%). Ļoti vāji radioaktīvs.
Kurzemes Amerikas kolonizēšana
Kurzemes un Zemgales hercogiste bija visu laiku 2. mazākā valsts, kas kolonizējusi Ameriku. Tā Tobāgo salā nodibināja koloniju, kas pastāvēja no 1654. līdz 1659. gadam un no 1660. līdz 1689. gadam. Tajā laikā hercogistes Eiropas daļas iedzīvotāju skaits bija tikai aptuveni 200 000, tomēr tās rīcībā bija viena no tā laika lielākajām tirdzniecības un kara flotēm Eiropā.
Maghagendorfīts
Maghagendorfīts ("MAGnijs"+"hagendorfīts") ir ļoti rets minerāls. Atklāts 1978. gadā.
Slavinājums Brīvībai
1865. gadā pirmie divi panti tika oficiāli pasludināti par Grieķijas himnu.
Himnas mūziku sacerēja Nikolajs Mancaross (Nikolaos Mantzaros).
Stīvens Veiss
Spēlētāja karjera
2007.—08. gada sezonā Veiss kļuva par "Panthers" kapteiņa palīgu. 2008.—09. gada sezona kļuva par rezultatīvāko Veisa NHL karjerā. To hokejists noslēdza ar 61 punktiem, būdams "Panthers" rezultatīvākais spēlētājs. Rezultatīvākais "Panthers" spēlētājs viņš bija arī nākamajās divās sezonās, taču 2011.—12. gada sezonā viņu apsteidza Tomāšs Fleišmans.
2013. gada vasarā Veiss noslēdza piecu gadu līgumu ar Detroitas "Red Wings". Lielāko daļu 2013.—14. gada sezonas hokejists bija traumēts, laukumā dodoties vien 26 spēlēs. Nākamajā sezonā Veiss aizvadīja 52 spēles, taču pēc sezonas beigām noslēdza profesionāļa karjeru.
Džordžs Vašingtons
Džordžs Vašingtons (, dzimis, miris ) bija pirmais ASV prezidents, Neatkarības kara laikā Kontinentālās armijas virspavēlnieks un viens no tā dēvētajiem "valsts tēviem". Viņš vadīja sanāksmi, kurā izstrādāja ASV Konstitūciju. Tieši Vašingtons kā armijas virspavēlnieks lielā mērā panāca, ka Jaunās pasaules kolonijas kļuva par neatkarīgu valsti. Kā pirmā ASV valsts galva viņš ielika stiprus pamatus mūsdienu federālās valdības sistēmai. Viņš ieteica trīskāršu varas sadalījumu starp izpildvaru (prezidents), likumdošanu (Kongress) un tiesu varu.
1788. gadā 69 vēlētāji vienbalsīgi Džordžu Vašingtonu ievēlēja par prezidentu. Šajā amatā viņš pavadīja divus termiņus — no līdz. Viņš pārraudzīja spēcīgas, labi finansētas nacionālās valdības izveidošanu, saglabājot neitralitāti karos, kas plosījās Eiropā, veiksmīgi apslāpēja jebkurus nemierus un guva atbalstu no dažādu šķiru amerikāņiem.
Bija bagāts plantators — 8000 akru zemes, vairāk nekā 300 vergi, — kura īpašumu vērtība 2010. gada ekvivalentā bija 525 000 000 ASV dolāru, bet prezidenta alga bija 2% no ASV valsts budžeta.
Leonards Bernstains
Leonards Bernstains (en, ; dzimis Lūiss Bernstains (Louis Bernstein), miris ) bija ebreju izcelsmes amerikāņu komponists, diriģents, autors, mūzikas lektors un pianists.
Viens no pirmajiem ASV dzimušajiem un izglītību ieguvušajiem diriģentiem, kas guvuši pasaules slavu.
Cēlies ASV ieceļojušā Ukrainas ebreju ģimenē. 1939. gadā absolvējis Hārvarda Universitāti, pēc tam līdz 1941. gadam studējis Kērtisa Mūzikas institūtā Filadelfijā. No 1958. līdz 1969. gadam Bernstains bija galvenais diriģents Ņujorkas filharmonijas orķestrī. Ir sarakstījis mūziku vairākiem populāriem mūzikliem, tai skaitā "Vestsaidas stāsts", "Pīters Pens" (Peter Pan), "Brīnišķīgā pilsēta" (Wonderful Town), On the Town. Vēl ir sarakstījis mūziku tādiem darbiem kā operetei "Kandids" (Candide), operai "Satraukums Taiti", mesai, vairākām simfonijām, filmu skaņu celiņiem.
Ir saņēmis vairākus apbalvojumus, tai skaitā Grammy balvu par mūža sasniegumiem.
Rabitīts
Rabitīts (nosaukts ģeoķīmiķa Džona Čārlza Rabita (John Charles Rabbitt) vārdā) - ļoti rets minerāls. Atklāts 1954. gadā. Sekundārs minerāls, kas veidojas uz rūdu raktuvju sienām. Satur 32,05% urāna. Ļoti radioaktīvs - 57 362 Bq/g.
Nīkrāces pagasts
Nīkrāces pagasts ir viena no Kuldīgas novada administratīvajām teritorijām tā dienvidos, Ventas kreisajā krastā. Robežojas ar sava novada Rudbāržu un Skrundas pagastiem, Dienvidkurzemes novada Embūtes un Kalvenes pagastiem un Saldus novada Nīgrandes un Pampāļu pagastiem.
Daba
Atrodas Rietumkursas augstienes malā - Bandavas un Embūtes paugurainēs. Austrumu daļā sākas Kursas zemienes Pieventas līdzenums. Augstākais punkts (141,6 m vjl) atrodas pagasta dienvidrietumu daļā.
Ezeri un dīķi
Pagastā nav lielu ezeru (lielākais - Briņķu ezers), ir vairāki dīķi:
Vēsture
Mūsdienu Nīkrāces pagasta teritorijā vēsturiski atradās Alturpes muiža (Gut Altdorf, Alturpe), Briņķu muiža (Gut Brinkenhof), Dižvormsātes muiža (Gut Groß-Wormsahten, Vormsāte), Lēnu muiža (Gut Lehnen, Lēnas), Lieldzeldes muiža (Gut Groß-Dselden, Dzelda), Lielnīkrāces muiža (Gut Groß-Niekratzen, Nīkrāce), Mazdzeldas muiža (Gut Klein-Dselden), Tukuma muiža (Gut Tuckumshof, Tukums).
1935. gadā Aizputes apriņķa Nīkrāces pagasta (līdz 1925. gadam Briņķu pagasta ) platība bija 91,6 km² un tajā dzīvoja 1784 iedzīvotāji. 1945. gadā pagastā izveidoja Nīkrāces, Lieldzeldas un Varoņu ciema padomes, bet pagastu 1949. gadā likvidēja. Nīkrāces ciems ietilpis Skrundas (1949-1959), Saldus (1959-1962) un Kuldīgas (pēc 1962. g.) rajonos. Nīkrāces ciemam 1954. gadā pievienoja likvidētos Varoņu un Lēnas ciemus, 1959. gadā - Rudbāržu ciema padomju saimniecības «Nīkrāce» teritoriju. 1966. gadā Nīkrāces ciema padomju saimniecības «Rudbārži» teritoriju pievienoja Rudbāržu ciemam. 1990. gadā ciemu reorganizēja par pagastu. 2009. gadā Nīkrāces pagastu kā administratīvo teritoriju iekļāva Skrundas novadā. 2021. gadā Skrundas novadu iekļāva Kuldīgas novadā.
Apdzīvotās vietas
Apdzīvotās vietas ir Dzelda (pagasta centrs), Lēnas, Nīkrāce, Altrupe, Bērzkrogs, Tukums, Rogas, Vormsāte, Mazdzelda.
Volkswagen New Beetle
Volkswagen New Beetle ir mazs ģimenes auto, kuru ražo vācu firma Volkswagen kopš 1998. gada. Mašīnas nosaukums Meksikā ir Puebla. Jaunā Beetle dizains ļoti atšķiras no 1960. gadu versijas. New Beetle ir bāzēts uz Volkswagen Golf Mk4. Atšķirībā no vecā Beetle, jaunajam modelim motors ir priekšā, bagāžnieks — aizmugurē. Mašīna ieguva četras zvaigznes no piecām Euro NCAP automašīnu drošības testos.
Kadrs
Kadrs ( - ierāmējums, ietvars) var būt:
Kordels Halls
Kordels Halls (en, dzimis 1871. gada 2. oktobrī Olimpusā (Olympus), Tenesī, miris 1955. gada 23. jūlijā Betesdā (Bethesda), Mērilendā) bija ASV politiķis. Pagaidām visilgāk amatu ieņēmušais ASV valsts sekretārs. Amatā bija 11 gadus no 1933. līdz 1944. gadam prezidenta Franklina Rūzvelta laikā.
1945. gadā saņēma Nobela miera prēmiju par ieguldījumu ANO nodibināšanā. Prezidents Rūzvelts nosaucis Hallu par "Apvienoto Nāciju organizācijas tēvu".
Volkswagen Golf
Volkswagen Golf ir kompakta ģimenes automašīna, ko ražo vācu autoražotājs Volkswagen kopš 1974. gada un tā tiek izplatīta visā pasaulē astoņās paaudzēs, dažādās virsbūves konfigurācijās un ar dažādiem nosaukumiem, piemēram, Volkswagen Rabbit ASV un Kanādā (pirmā un piektā paaudze), kā arī Volkswagen Caribe Meksikā (pirmā paaudze)
Pirmā Golf paaudze bija priekšpiedziņas un ar dzinēja novietojumu priekšpusē aizvietotājs Volkswagen Beetle ar gaisa dzeses motoru, aizmugures piedziņu un motora novietojumu aizmugurē. Vēsturiski Golf ir Volkswagen vislabāk pārdotais modelis un pasaules otrais vislabāk pārdotais modelis, jo vairāk nekā 29 miljoni tika uzbūvēti līdz 2012. gadam.
Sākotnēji lielākā daļa Golf bija trīsdurvju hečbeki. Citos variantos ietilpst 5 durvju hečbeks, universālis (sākot no 1993. gada), kabriolets (Cabriolet un Cabrio 1979-), kā arī no Golf notchback sedans, ko sauc par Volkswagen Jetta, Volkswagen Vento (no 1992. gada) vai Volkswagen Bora (no 1999. gada). Golf ir aizpildījis daudzus tirgus segmentus, sākot no vienkāršas personīgās automašīnas, līdz augstas veiktspējas "karstajiem hečiem".
1994. gada Pasaules čempionāts basketbolā
1994. gada Pasaules čempionāts basketbolā bija 12. Pasaules čempionāts basketbolā. Čempionāts norisinājās 1994. gadā, laika posmā no līdz  Toronto un Hamiltonā, Kanādā. Čempionātu organizēja FIBA.
Par Pasaules čempioniem kļuva ASV izlase, kas finālā uzvarēja Krievijas basketbolistus. Bronzas medaļas izcīnīja Horvātija, kas spēlē par trešo vietu uzvarēja Grieķiju.
Mathematics (albums)
Mathematics ir pirmais britu indie rokgrupas The Servant mini albums. To izdeva 1999. gadā kā pirmo no dubultalbuma, kopā ar With the Invisible, ko izdeva 2000. gadā. Mathematics sastāv no sešām dziesmām, un tā kopējais ilgums ir 25 minūtes.
Džovanni Dzupi
Dzupi bija pirmais astronoms, kurš novēroja Merkura fāzes, kuras bija līdzīgas Mēness un Veneras fāzēm. Viņa novērojumi apstiprināja to, ka Merkurs riņķo ap Sauli un attiecībā no Merkura pozīcijas pret Sauli mainījās tā redzamā fāze. Džovanni Dzupi savus novērojumus veica tikai 30 gadus pēc Galileo Galileja novērojumiem un viņa teleskops bija tikai mazliet spēcīgāks par Galileja teleskopu.
Par godu viņam uz Mēness nosaukts Dzupusa krāteris.
Virtuālā ķēde
Virtuālā ķēde, arī virtuālais kanāls vai virtuālais savienojums , ir loģisks savienojums datu pārraides tīklā starp datu avotu un datu saņēmēju, ko fizikāli var realizēt dažādā veidā. Virtuālā ķēde pastāv tikai ziņojuma pārraides laikā.
Volkswagen Polo
Volkswagen Polo ir vācu autobūves firmas Volkswagen supermini klases automašīnas modelis. Visā pasaulē tas ir pieejams ar hečbeka, sedana, kupejas un universāla virsbūvi. Ir bijuši četri Polo veidi, sākot ar Mk 1 līdz Mk 4. Katrai paaudzei ir vismaz viens uzlabots modelis, un pirmās paaudzes uzlaboto modeli sauc par Polo Mk 1F. Šobrīd jaunākā versija ir Polo Mk4F, kuru ražo kopš 2005. gada.
Virtuālā ķēde
Piemēri
Transporta slāņa piemēri, kas nodrošina virtuālo ķēdi:
Tīkla slāņa un datu posma slāņa virtuālās ķēdes protokolu piemēri:
Rabdofans-(Ce)
Rabdofans-(Ce) (no grieķu rhabdos — 'stienis' un phainesthai — 'šķist' raksturīgo spektra joslu dēļ) ir diezgan rets minerāls. Atklāts 1878. gadā. Visbiežāk sastopamais no līdzīgo minerālu, rabdofanu virknes. Vāji radioaktīvs — 1239 Bq/g.
Izmantošana
Kaut arī šis minerāls ir diezgan rets, tas satur ļoti retus elementus (cērijs, lantāns, neodīms) un dažreiz tiek izmantots to ieguvei.
Džonatans Ēriksons
Džonatans Ēriksons (dzimis ) ir zviedru hokejists, aizsargs. Pašlaik (2014) Ēriksons spēlē Nacionālās hokeja līgas vienībā Detroitas "Red Wings".
Spēlētāja karjera
Profesionāļa karjeru Ēriksons sāka 2003.—04. gada sezonā, kad debitēja Zviedrijas Elitsērijas komandā Södertälje SK. Nākamajās divās sezonās hokejists spēlēja gan Södertälje SK rindās, gan tika izīrēts dažādiem Allsvenskan klubiem.
2006. gada vasarā Ēriksons pārcēlās uz Ziemeļameriku, nākamo sezonu aizvadot AHL vienībā Grendreipidsas "Griffins". 2007.—08. gada sezonā hokejists debitēja NHL vienībā Detroitas "Red Wings". "Red Wings" izdevās izcīnīt Stenlija kausu, taču Ēriksons komandā bija aizvadījis par maz spēļu, lai tiktu iegravēts uz kausa. Viņam gan tika pasniegts Stenlija kausa gredzens.
2008.—09. gada sezonā Ēriksons "Red Wings" aizvadīja vien 19 spēles, taču spēlēja komandas rindās Stenlija kausa izcīņā. Ēriksons kopā ar komandu sasniedza Stenlija kausa finālsēriju, tajā piekāpjoties Pitsburgas "Penguins". Nākamajā sezonā Ēriksons jau bija nostiprinājies "Red Wings" sastāvā.
Volkswagen Jetta
Volkswagen Jetta ir Vācijas autobūves kompānijas Volkswagen kopš 1979. gada ražota mašīna. Vispopulārākā Jetta versija ir sedans. Līdz 2005. gadam Jetta automašīnas ir pārdotas 6,6 miljonu eksemplāros visā pasaulē, un 2,2 miljoni — ASV.
Rabdofans-(La)
Rabdofans-(La) (no grieķu rhabdos — "stienis" un phainesthai — "šķist", dēļ raksturīgām spektra joslām) jeb skovilīts ir diezgan rets minerāls. Izdalīts kā atsevišķs minerāls 1959. gadā. Vāji radioaktīvs - 1 236 Bq/g..
Izmantošana
Kaut arī šis minerāls ir diezgan rets, tas satur ļoti retus elementus (lantāns, cērijs, neodīms) un dažreiz tiek izmantots to ieguvei.
Nirzas pagasts
Nirzas pagasts ir viena no Ludzas novada administratīvajām teritorijām tā austrumos. Robežojas ar sava novada Briģu, Isnaudas, Pildas, Rundēnu, Zaļesjes un Lauderu pagastiem.
Daba
Atrodas Latgales augstienes augstākajā daļā - Rāznavas paugurainē. Augstākā vieta - Mežmatveju kalns (233,8 m vjl.) - pagasta dienvidu daļā.
Hidrogrāfija
Upes: Diukšupeite, Istalsna (līdz ietekai Istalsnas ezerā sauc par Ļadinu), Istra, Leidiukšņa
Ezeri: Nirzas ezers (552 ha), Sporna ezers (26,8 ha), Vorslovu ezers (6,7 ha)
Vēsture
1920. gada zemes reformas laikā Muržinavas muižu (Murinowo) sadalīja 4 vienībās 53 ha kopplatībā, Kaliešu muižu 3 vienībās 15 ha kopplatībā, bet valsts mežu 58 vienībās 658 ha kopplatībā.
1935. gadā Ludzas apriņķa Nirzas pagasta platība bija 112 km² un tajā dzīvoja 1405 iedzīvotāji. 1945. gadā pagastā izveidoja Lūrupu, Nirzas, Seiļu, Skriņu un Timuļu ciema padomes, bet pagastu 1949. gadā likvidēja. Nirzas ciems ietilpis Zilupes (1949-1959) un Ludzas (pēc 1959. g.) rajonos. Nirzas ciemam 1954. gadā pievienoja likvidēto Timuļu ciemu, 1971. gadā - likvidētā Eglāju ciema padomju saimniecības «Nirza» teritoriju, 1975. gadā - daļu likvidētā Lūrupu ciema. 1990. gadā ciemu reorganizēja par pagastu. 2009. gadā Nirzas pagastu kā administratīvo teritoriju iekļāva Ludzas novadā.
Apdzīvotās vietas
Lielākās apdzīvotās vietas ir Nirza (pagasta centrs), Kušneri.
Dienvidāfrikas Republikas pilsētu uzskaitījums
Visas Dienvidāfrikas Republikas pilsētas ar iedzīvotāju skaitu virs 1 000 000 iedzīvotājiem 2006.gadā (dati - http://www.world-gazetteer.com).
Rodailenda
Rodailendas un Providensas plantāciju štats (en), plašāk zināma kā Rodailenda (Rhode Island), ir viens no Amerikas Savienoto Valstu štatiem, kas atrodas Jaunanglijas reģionā. Mazākais štats Amerikas Savienotajās Valstīs. Rodailendas administratīvais centrs ir Providensa.
Vēsture
1614. gadā nīderlandiešu jūrasbraucējs Adriens Bloks (Adriaen Block) atklāja vienu no Rodailendas saliņām — Bloka salu. 1636. gadā teologam Rodžeram Viljamsam aizliedza uzturēties Masačūsetsas Līča kolonijā un viņš izveidoja apmetni mūsdienu Rodailendas galvaspilsētas vietā un nosauca to par Providenci, deklarēdams reliģisko brīvību baptistu kolonistiem. 1652. gadā Rodailenda izdeva likumu, kas pirmoreiz Ziemeļamerikā aizliedza verdzību.
1663. gada 8. jūlijā Anglijas karalis Čārlzs II izdeva karaļa hartu (Royal Charter) par Rodailendas kolonijas dibināšanu. No 1675. gada līdz 1676. gadam norisinājās karaļa Filipa karš. 1776. gada 4. maijā Rodailenda pirmā no ASV štatiem deklarēja neatkarību no Apvienotās Karalistes.
1790. gada 29. maijā, pārējiem štatiem piedraudot, ka piemēros Rodailendai augstas muitas nodevas, Rodailenda pēdējā no toreizējiem ASV štatiem akceptēja ASV Konstitūciju. 1842. gadā notika Dorra sacelšanās.
Iedzīvotāji
Pēc tautas skaitīšanas datiem 2010. gadā štatā bija 1 052 567 iedzīvotāji.
Rabdofans-(Nd)
Rabdofans-(Nd) (no el — 'stienis' un phainesthai — 'šķist' tā raksturīgo spektra joslu dēļ) ir rets minerāls, kas atsevišķi izdalīts 1959. gadā. Vāji radioaktīvs — 1248 Bq/g.
Izmantošana
Kaut arī šis minerāls ir rets, tas satur ļoti retus elementus (neodīms (34%), cērijs, lantāns) un dažreiz tiek izmantots to ieguvei.
Firsta Piklera parks
Firsta Piklera parks, arī Mužakovska parks (de, arī Park von Muskau, Muskauer Park, pl) ir lielākais un slavenākais angļu stila parks Vācijā un Polijā. Atrodas robežupes Neises abos krastos, Vācijā — Saksijā un Polijā — Lubušas vojevodistē.
Parka centrs atrodas Bādmuskavā (Bad Muskau) — Vācijā, tomēr 2/3 no parka teritorijas kopš 1945.gada atrodas Polijā. Parka kopējā teritorija — 559,9 ha.
Parku no 1815. līdz 1844.gadam izveidoja firsts Hermanis fon Piklers-Muskavs (Hermann von Pückler-Muskau) (1785-1871) — vācu augstmanis un apkārtējo zemju īpašnieks. Dzīves pirmajā pusē kalpodams kā militārpersona, pēc pensionēšanās viņš devās uz Angliju, kur interesējās par ainavu arhitektūru. Atgriežoties dzimtajā Bādmuskavā (toreiz Muskavā), viņš finansēja ainavu parka izveidi. Parka izbūvi vadīja izcils ainavu arhitekts Eduards Pecolds (Eduard Petzold). Parkā saglabājušās vairākas klasicisma celtnes — Vecā un Jaunā pils, Oranžērija un citas.
2004.gadā parks iekļauts UNESCO Pasaules mantojuma sarakstā, kā lieliski saglabājies ainavu parks, kura izveide ietekmējusi ainavu arhitektūras attīstību visā Eiropā, sevišķi pilsētās.
Dienvidkarolīna
Dienvidkarolīna (en) ir Amerikas Savienoto Valstu štats, kas atrodas Dienvidaustrumu reģionā. Robežojas ar Džordžijas štatu dienvidrietumos, ar Ziemeļkarolīnas štatu ziemeļos, kā arī ar Atlantijas okeānu dienvidaustrumos. Dienvidkarolīnas štata galvaspilsēta ir Kolumbija, bet lielākā pilsēta ir Čārlstona. Štata kopējā platība ir 82 965 km², pēc 2020. gada datiem štatā dzīvo 5,12 miljoni iedzīvotāju. Pēc platības, tas ir 40. lielākais ASV štats pēc platības un 23. lielākais pēc iedzīvotāju skaita. Štats ir sīkāk sadalīts 46 apgabalos.
1788. gada 23. maijā, Dienvidkarolīna kļuva par astoto ASV štatu, kas ratificēja ASV Konstitūciju. Štats ir nosaukts par godu Anglijas karalim Čārlzam I Stjuartam, kas pirmais izveidoja angļu koloniju. Sākoties Amerikas pilsoņu karam, Dienvidkarolīna kļuva par pirmo štatu kas izstājās no ASV. Kopš 2017. gada 24. janvāra, Dienvidkarolīnas štata gubernators ir Henrijs Makmāsters.
Abgara
Abgara (pirms tam Dienvidslāvijas Vinodol, Lielbritānijas Bisley, Roselands) bija Latvijas tirdzniecības flotes kravas tvaikonis. Tvaikonis būvēts 1911. gadā Vesthārtlpūlā, Lielbritānijā. Tilpība: 4422 BRT, trīscilindru tvaika dzinēja jauda 345 ZS. Latvijas republikas tirdzniecības flotē no 1936. gada, īpašnieki J. Zalcmanis, J. Freimanis, K. Jansons. Pieraksta osta - Rīga. Kapteiņi N.Grīniņš, A.P.Galdiņš.
Vēsture
Veicis reisus no Latvijas uz dažādām Eiropas un Amerikas ostām. 1937. gadā atradās PSRS jūras kuģniecības pārvaldes nomā un veica reisus Baltajā un Barenca jūrā.
Otrā pasaules kara sākumā devās uz Atlantijas okeāna rietumu daļu, kur iesaistīts braucienos starp Ziemeļamerikas un Dienvidamerikas ostām. 1940. gadā kapteinis N. Grīniņš ignorēja Kirhenšteina valdības rīkojumu doties uz PSRS ostām un turpināja braucienus ar Latvijas republikas karogu. 1941. gadā kuģi iznomāja ASV kara laika kuģniecības pārvaldei un tas turpina kuģot ar Latvijas karogu.
apmēram 15 jūdzes uz dienvidaustrumiem no Lielās Inagvas salas, Bahamu salu grupā, Abgaru nogremdēja nacistiskās Vācijas zemūdene. Visa apkalpe izglābās.
Johans Gotfrīds Ageluts
Johans Gotfrīds Ageluts (dzimis, miris ) bija vācbaltiešu luterāņu mācītājs, latviešu garīgo dziesmu autors un apkopotājs ar pseidonīmu "13". Latviešu literārās biedrības (Lettisch-Literärische Gesellschaft) dibinātājs (1824). Saņēmis apbalvojumus par baku pretpotes propagandu. Rīgas brīvmūrnieku ložas Zum Schwerdt brālis (1790).
Dzīvesgājums
Dzimis Domskolas skolotāja ģimenē 1763.gada 13. novembrī Rīgā. Studēja Frīdriha kolēģijā Kēnigsbergā un teoloģiju Vitenbergas (1781) un Jēnas (1783) universitātēs. Strādāja par mājskolotāju Ēvelē. Vēlāk - luterāņu mācītājs Mālpilī. No 1836. gada - Konsistorijas padomnieks. Miris 1848.gada 24. maijā Vitē (mūsdienās Siguldas novada Mālpils pagastā).
Tīkla slānis
Tīkla slānis (network layer) ir 3. slānis 7 slāņu OSI un 5 slāņu TCP/IP modeļos. Tas apkalpo transporta slāni un izmanto datu posma slāņa funkcijas. TCP/IP modelī šo slāni sauc arī par Interneta slāni (Internet layer, Internetwork layer).
Tīkla slānis nodrošina pakešu piegādi no sūtītāja saņēmējam, kamēr datu posma slāņa uzdevums ir nogādāt paketi viena lēkuma (hop) ietvaros starp tīkla iekārtām.
Tīkla slāņa funkcijas
Tīkla slānim ir sekojošas funkcijas
Loģiskās adresācijas nodrošināšana
Tīkla slānis definē loģiskās adreses, kas nav atkarīgas no fiziskās vides, piemēram, IP adreses. Šis slānis veic loģisko adrešu piesaisti fiziskajām (resolution). IP protokolam šo funkciju veic ARP.
Iekapsulēšana
Tīkla slānis izveido paketes, iekapsulējot no augstāka līmeņa saņemtos datus, pievienojot tiem tīkla slāņa informāciju, visbiežāk galvenes (header) veidā.
Fragmentēšanas/defragmentēšana
Dažādā fiziskā slāņa vidēm var būt dažāds nosūtāmo datu apjoma ierobežojums (MTU). Tīkla slāņa uzdevums ir, nepieciešamības gadījumā, fragmentēt paketi - sadalīt to mazākās daļās — fragmentos.
Forwarding
Tīkla slāņa uzdevums iekārtā ir pārsūtīt no viena tīkla segmenta saņemtās paketes citam tīkla segmentam, Šo procesu sauc par forwarding.
Maršrutēšana
Tīkla slānim ir jāizvēlas pakešu ceļš tīklā atkarībā no tīkla topoloģijas un paketē ietvertās informācijas. Šo ceļa izvēles funkciju sauc par maršrutēšanu un realizē ar maršrutēšanas protokoliem. Maršrutēšanas procesā iegūtā informācija tiek izmantota forwarding procesā.
Beverlihilsa
Beverlihilsa (en) ir pilsēta ASV, Kalifornijas štatā, Losandželosas aglomerācijā. Kopā ar 1984. gadā izveidoto Vestholivudu veido anklāvu Losandželosas teritorijā. Kopā ar apkārtējiem rajoniem ietilpst tā sauktajā Losandželosas "zelta trijstūrī" — pilsētas visgreznākajā daļā, kaut arī pretēji populārajam viedoklim Beverlihilsa nav pilsētas vispārticīgākā daļa. Pilsētā atrodas viena no visprestižākajām iepirkšanās ielām pasaulē — Rodeo Drive.
Beverlihilsas iedzīvotāji ir raibas izcelsmes ar lielāku ebreju un Irānas izcelsmes iedzīvotāju koncentrāciju. Pēc dažiem vērtējumiem irāniešu skaits pilsētā ir ap 20%.
Cilvēki
Beverlihilsā dzimuši:
Radiosakari
Radiosakaru darbības princips
Radiosakaru princips ir šāds: augstfrekvences maiņstrāva, kura radīta raidītāja antenā, izraisa apkārtējā telpā ātri mainīgu elektromagnētisko lauku, kurš izplatās elektromagnētisko viļņu veidā. Sasniedzot uztvērējantenu, elektromagnētiskie viļņi ierosina tajā maiņstrāvu ar tādu pašu frekvenci, ar kādu darbojas raidītājs. Bet, lai varētu pārraidīt radiosakarus, nepieciešams modulēt radioviļņus izstarošanas un uztveršanas brīdī. Lai radiovilni varētu modulēt, vispirms skaņu ar mikrofonu pārveido maiņstrāvā ar tādu pašu frekvenci, kāda ir skaņai. Pēc tam šo maiņstrāvu pastiprina zemfrekvences (ZF) pastiprinātājā un pievada raidītāja modulatoram. Modulatorā maiņstrāvas frekvences maina amplitūdu vai frekvenci uz augstfrekvences (AF) svārstībām, kuras pastiprina augstfrekvences pastiprinātājā un no raidītāja pa kabeli (fideru) padod uz antenu. Antena modulēto augstfrekvences strāvu izstaro kā noteiktas frekvences radiovilni.
Raidījuma uztveršanai lieto uztverošo antenu, kurā tiek inducēta augstfrekvences maiņstrāva, ko padod uz radiouztvērēju. Uztvērējā vājā modulētā augstfrekvences maiņstrāva tiek pastiprināta un izdalītas vajadzīgās frekvences svārstības, kuras detektē ar detektoru, lai pārveidotu skaņas frekvences maiņstrāvā. To pastiprina zemfrekvences pastiprinātājā un pievada skaļrunim, lai uztverto raidījumu varētu klausīties.
Uztvērēju veidi
Vienkāršākais uztvērējs ir detektora uztvērējs, kam nav vajadzīgs barošanas avots, taču tas var uztvert tikai spēcīgas tuvu esošas radiostacijas, ko jāklausās ar radioaustiņām. Šādam uztvērējam nav ne AF, ne ZF pastiprinātāja, to noskaņo ar vienkāršu svārstību kontūru. Sarežģītākiem uztvērējiem ir AF un ZF pastiprināšanas pakāpes. Lai palielinātu uztvērēja selektivitāti un jutību, lieto atgriezenisko saiti un šādus uztvērējus sauc par reģeneratīviem uztvērējiem. Mūsdienās visiem šiem uztvērējiem ir tikai vēsturiska un izglītojoša nozīme, kaut arī reģeneratīvie uztvērēji pēc dažiem parametriem var pārspēt mūsdienās lietojamos superheterodīnus.
Superheterodīna uztvērēji jeb superheterodīni ir mūsdienās visizplatītākie radiouztvērēji. Šādi uztvērēji satur speciālu mazjaudas augstfrekvences ģeneratoru — heterodīnu jeb oscilatoru. Heterodīna frekvence, noskaņojoties uz radiostaciju, tiek mainīta vienlaicīgi ar uztveramo frekvenci ar tādu aprēķinu, lai frekvenču starpība (to sauc par starpfrekvenci) paliktu nemainīga. Shēmas daļu, kurā iegūst starpfrekvenci, sauc par frekvences pārveidotāju jeb jaucēju. Tajā iegūto fiksēto starpfrekvenci pastiprina starpfrekvences pastiprinātājā, detektē, pastiprina iegūtās ZF svārstības un pievada skaļrunim. Superheterodīnu priekšrocības ir mazāks noskaņojamo kontūru skaits un vienkāršāka signāla pastiprināšana fiksētās starpfrekvences dēļ. Trūkums — uztveršanas spoguļkanāla esamība, ko novērš, izmantojot divkāršu un pat trīskāršu frekvences pārveidošanu (profesionālos uztvērējos).
Paši mūsdienīgākie uztvērēji ir digitālie jeb ciparu uztvērēji, kas satur speciālu mikroprocesoru digitālā signāla atkodēšanai.
Fonda
Fonda var būt:
Nīgrandes pagasts
Nīgrandes pagasts ir viena no Saldus novada administratīvajām teritorijām tā dienvidrietumos, Ventas kreisajā krastā. Robežojas ar sava novada Ezeres, Zaņas un Pampāļu pagastiem, Kuldīgas novada Nīkrāces pagastu, Dienvidkurzemes novada Embūtes un Vaiņodes pagastiem, kā arī Lietuvas Telšu apriņķa Mažeiķu rajona Židiķu seņūniju.
Daba
Rietumu daļa atrodas Rietumkursas augstienes Embūtes paugurainē. Austrumu daļa atrodas Viduslatvijas zemienes Vadakstes līdzenumā. Cauri pagastam iet Ventas senleja. Augstākā vieta - dienvidrietumos, 126,7 m vjl.
Ūdenskrātuves
Pagastā nav lielu ezeru, taču ir vairākas ūdenskrātuves:
Vēsture
Līdz 12. gadsimta beigām tagadējā Nīgrandes pagasta teritorija atradusies kuršu valstu Bandavas un Cekļazemes robežjoslā. Senais apvidus nosaukums ir Ninīve. Nīgrandes vārdam, iespējams, divējāda izcelsme. Kuršu valodā tas nozīmē ‘kalna mugura’, bet lībiešu — ‘stāvkrasts’.
1231. gadā ar vicelegātu Alnas Balduīnu tiek parakstīts līgums par kristīgās ticības pieņemšanu un novadu aprūpē Embūtes baznīca.
18. gadsimtā novada muižas bieži mainīja savus saimniekus. 1775. gadā tika uzcelta jauna mūra baznīca 1663. gadā celtās koka baznīcas vietā.
Pēc 1819. gada administratīvās reformas Nīgrandes apkārtne iekļauta Aizputes apriņķa Embūtes draudzes novadā. Pēc dzimtbūšanas atcelšanas ap 1821. gadu izveidojās 4 muižu pagasti — Dziras, Nīgrande, Meldzere un Grieze. 1835. gadā novada zemniekiem piešķīra uzvārdus. Pagasta teritorija veidojusies, Nīgrandes pagastam pievienojot apkārtējos muižu pagastus: 1891. gadā — Meldzeres un Dziru pagastus, 1893. gadā — Griezes pagastu, 1899. gadā - Bākūžu pagastu.
1836. gadā Meldzerē nodibināja skolu. Pēc dažiem gadiem par skolotāju un skolas pārzini sāka strādāt Krišjāņa Valdemāra domubiedrs un jaunlatviešu ideju atbalstītājs Andrejs Spāģis. 1837. gadā atklāja skolu Dzirās. 1870. gadā dibināta Nīgrandes pagasta skola, 1878. gadā — skola Griezē. 20. gadsimta sākumā pagastā bija 2 ūdensdzirnavas, 4 kaļķu cepļi, 1 darvas ceplis, 4 krogi, pienotava, 2 spirta brūži, alus darītava, ķieģeļceplis. 1902. gadā bija arī telefona sakari, kurus nodrošināja Valtaiķu centrāle.
1905. gada notikumos iesaistījās arī nīgrandnieki. Soda ekspedīcija pakāra vienu, nošāva divus, bet nopēra apmēram 10 cilvēku. Nodedzināja vienu zemnieku saimniecību. 1910. gadā dibināta Nīgrandes Sadraudzīgā biedrība. Pagasts algoja vecmāti. Pirmā pasaules kara laikā daudzi iedzīvotāji tika mobilizēti, daudzi devās bēgļu gaitās uz Krieviju.
Latvijas brīvvalsts laikā agrārā reforma muižu zemi sadalīja 168 vienībās. Sākās rosīga saimnieciskā un kultūras dzīve, darbojās dažādas biedrības. 1925. gadā Nīgrandes draudze kļuva patstāvīga. 1935. gadā Nīgrandes pagastā bija 287 saimniecības un 1716 iedzīvotāji. Darbojas kaļķu ceplis, kuru jau 1930. gadā elektrificē, ierīko kaļķakmens pacēlāju. Pagastā bija arī 3 ūdensdzirnavas, 3 krejotavas, 2 kokzāģētavas, 2 galdniecības un linu apstrādes uzņēmums. Darbojās Nīgrandes sešklasīgā pamatskola, kuru 1937. gadā nosauca Jēkaba Janševska vārdā, kā arī Dziru vācu četrklasīgajā pamatskolā. 1935. gadā Liepājas apriņķa Nīgrandes pagasta platība bija 87,5 km² un tajā dzīvoja 1716 iedzīvotāji.
Otrais pasaules karš un deportācijas stipri izpostīja saimniecību un samazināja iedzīvotāju skaitu. Kara laikā pagasta teritorijā lielas kaujas nenotika. 1944. gada novembrī Sarkanā armija forsēja Ventu un kaujas risinājās Ventas labajā krastā (Kurzemes katlā).
1945. gadā pagastā izveidoja Nīgrandes un Griezes ciema padomes, bet pagastu 1949. gadā likvidēja. Nīgrandes ciems ietilpa Skrundas (1949-1959) un Saldus (pēc 1959) rajonos. 1954. gadā Nīgrandes ciemam pievienoja likvidēto Griezes ciemu.
1949. gadā tika izveidoti vairāki mazi kolhozi: «Jaunais Komunārs», «Blāzma», «Straume», «Ventas Zieds» un «Nākotne». 1951. gadā kolhozus apvieno. Ar laiku priekšsēdētāju Jāņa Blūma un Laimoņa Burtnieka vadībā izveidojas divas spēcīgas saimniecības — «Jaunais Komunārs» un «Straume». Septiņdesmito gadu beigās abi kolhozi izveido starpkolhozu apvienību «Nīgrande», kas apsaimnieko Alšu kaļķu cepli un Dziru konservu cehu. Vēl kolhozā «Jaunais Komunārs» darbojas kokapstrādes un šūšanas cehi, bet kolhozā “Straume” - akmeņkaļu darbnīca. Kolhozi saņem augstus apbalvojumus par labiem sasniegumiem zemkopībā, lopkopībā un meliorācijā. Tika uzcelti divi lauku ciemati (Nīgrande un Kalni) ar daudzstāvu mājām un individuālo sektoru. Kalnos uzcelts administratīvais un kultūras centrs, kas savienots ar viesnīcu un sporta zāli. Pagastā darbojās jauktais koris, sieviešu vokālais ansamblis, folkloras grupa, vokāli instrumentālais ansamblis, pūtēju orķestris, lauku kapela, bērnu, jauniešu un vidējās paaudzes deju kolektīvi. 1965. gadā Nīgrandes centrā darbu sāka uz vecās skolas pamatiem uzceltā jaunā skola. 1987. gadā Griezē darbu uzsāka Kalnu deviņgadīgā skola (augoša vidusskola) un mūzikas skola. Pagastā bija divi bērnudārzi «Griezīte» un «Straumīte».
1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Saldus novadā.
Apdzīvotās vietas
Lielākās apdzīvotās vietas ir Nīgrande (pagasta centrs), Alši, Atvari, Dziras, Kalni, Meldzere.
Bezvadu lokālais tīkls
Bezvadu lokālie tīkli ir tīkli, kura ierīču savienošanai neizmanto parastos savienotājkabeļus, bet gan radioviļņu vai infrasarkano staru tehnoloģiju. Tos izmanto gadījumos, kad kabeļu tīkla izveides vai pārkārtošanas izmaksas ir ļoti augstas, piemēram, arhitektūras pieminekļos. Otrs bezvadu tīklu attīstības virzītājspēks ir mobilo datoru lietotāji, kas izmanto portatīvos datorus un plaukstdatorus.
Tas sniedz lietotājiem mobilitāti, pārvietojoties vietējā pārklājuma zonā, un būt joprojām ir savienotam ar tīklu. Lielākā daļa mūsdienu WLAN ir balstītas uz IEEE 802.11 standartu, reklamētas ar Wi-Fi zīmolu. Bezvadu lokālie tīkli ir kļuvuši populāri mājās, to vieglās uzstādīšanas dēļ, kā arī pieaugošās klientu prasības pēc bezvadu pieslēguma, ir veicinājušas bezvadu tīkla ieviešanu dažādās publiskās iestādēs, piemēram, kafejnīcās un skolās, kur bieži vien ir pieejams par brīvu.
Vienādranga tīkls
Vienādranga tīkls ļauj bezvadu ierīcēm tieši sazināties vienai ar otru. Bezvadu ierīces var viena otru atrast un sazināties tieši, neiesaistot centrālus piekļuves punktus. Katrs vienādranga tīkla lietotājs var piešķirt tiesības citiem lietotājiem piekļūt noteiktiem sava datora resursiem jeb nodot tos kolektīvai lietošanai (sharing). Šādā tīklā parasti tiek kopīgi izmantotas dažādas iekārtas, piemēram, CD-ROM, skeneri, printeri.
Bezvadu sistēmas sadale
Bezvadu sistēmas sadale ļauj izveidot bezvadu starpsavienojumu piekļuves vietu IEEE 802.11 tīklā. Tas ļauj paplašināt bezvadu tīklu, izmantojot vairākus piekļuves punktus bez vadu palīdzības, lai savienotu tos. WDS nozīmīga priekšrocība, salīdzinot ar citiem risinājumiem ir, ka tā saglabā klienta pakešu MAC adreses visā saiknes garumā starp piekļuves punktiem.
Darbības princips
Viena no bezvadu tīklu priekšrocībām ir to salīdzinoši ātrā un vienkāršā uzstādīšana. Bezvadu tīklā datu pārraidei izmanto radioviļņus. Tīkla pamatelements ir šūna, kurā darbojas bezvadu savienojums (uztverams signāls). Katras šūnas iekšienē ir piekļuves (mezgla) punkts, ko var uzskatīt par nelielu bāzes staciju, ar kuru sazinās visi šūnā esošie datori un/vai citas iekārtas. Savukārt datorā atrodas bezvadu tīkla adapteris ar nelielu antenu, kas sazinās ar piekļuves punktu. Katrs adapters ir līdzīgs mobilajam telefonam. Datu pārraidei tīklā pārsvarā izmanto radio frekvenču tehnoloģijas. Šādas tehnoloģijas ir vairākas: gan izmantojot noteiktu datu pārraides frekvenci (narrowband), gan plašu diapazonu. Bezvadu klienti var būt mobilas ierīcēs, piemēram, klēpjdatori, personālie digitālie asistenti, IP telefoni un citi viedie telefona aparāti, vai fiksētas ierīces, piemēram, galddatori un darbstacijas, kas ir aprīkotas ar bezvadu tīkla interfeisu. Izplatītākie bezvadu tīkli ir bāzēti uz 802.11 a, b un g standartiem. b ir visvecākais standarts. Tas un g, darbojas 2,4GHz frekvencē (2400-2480 MHz). g atšķirībā no b lieto efektīvāku modulāciju, tāpēc var nodrošināt lielāku datu pārraides ātrumu. a darbojas 5GHz frekvencē, lieto to pašu modulāciju, ko g un nodrošina tādus pašus datu pārraides ātrumus. Šie te ir mazāk izplatīti.
Trešā veida bezvadu tīklu tehnoloģijās izmanto infrasarkanos starus. Šādā veidā galvenokārt savieno divas ierīces nelielos attālumos. Bezvadu tīklu var veidot gan kā vienranga, gan klients-serveris tipa tīklus, kā arī kombinēt kopā ar vadu tīkliem. Bezvadu tīkli ir tehnoloģija ar milzīgu poenciālu.
Drošības jautājumi
Izmantojot bezvadu tīklu, vienmēr ir jāapzinās, ka tam kāds var vēlēties nesankcionēti piekļūt, un kā piekļūšanas mērķi nostādīt ne tikai, piekļūšanu bezmaksas internetam, bet arī lai nozagtu privātos datus, tāpēc ir jāveic drošības pasākumi, lai šīs nevēlamās darbības ierobežotu.
Pirmkārt, pārdomāti jāizvēlas sava bezvadu tīkla nosaukums (SSID), vairums uzņēmumu savu tīklu apzīmē ar sava uzņēmuma nosaukumu, kas šķiet loģiski, taču šādi tiek piesaistīta potenciālā uzbrucēja uzmanība, tādēļ vēlams tīkla nosaukumu izvēlēties tādu, kas nepiederošām personām neko neizteiktu, vajadzētu izvairīties arī no konkrēta maršrutētāja nosaukuma un modeļa izmatošanas nosaukumā, kā, piemēram, „Linksys WRT54GL”, jo šādi uzbrucējam jau uzreiz būs skaidrs, kas veicams, lai piekļūtu datortīklam. Būtiski ir arī tīkla nosaukumu paslēpt, lai gan it sevišķi, tas nemazinās potenciālā ļaundara iespējas tīklu vienalga ieraudzīt, tomēr tas nepievērsīs lieku vienkāršu garāmgājēju uzmanību. Visas šīs darbības būtu veicamas, ja vien bezvadu tīklu nav nepieciešams nodrošināt publiskai lietošanai, piemēram, piedāvājot uzņēmuma klientiem piekļūt tīmeklim.
Treškārt, ja bezvadu tīkls ir paredzēts lietošanai noteiktiem lietotājiem, būtiski ir piesaistīt šo lietotāju MAC adreses tīklam, lai to izdarītu vispirms nepieciešams noskaidrot šo lietotāju MAC adreses, to jāveic katram datoram individuāli - cmd konsolē izpildot komandu „ipconfig /all” (start - run - cmd - ipconfig /all) un jāsameklē „Phsysical address”. Kad MAC adrese atrasta, tā jāieraksta maršrutētāja kontroles pārlūkā.
Kails Kvinsijs
Kails Kvinsijs (dzimis ) ir kanādiešu hokejists, aizsargs. Pašlaik (2017) Kvinsijs spēlē Nacionālās hokeja līgas kluba Kolumbusas "Blue Jackets" sastāvā.
Spēlētāja karjera
Profesionāļa karjeru Kvinsijs sāka 2005.—06. gada sezonā, iepriekšējā vasarā noslēdzot līgumu ar NHL klubu Detroitas "Red Wings". Sezonu gan viņš aizvadīja AHL vienībā Grendreipidsas "Griffins", "Red Wings" sastāvā aizvadot tikai vienu spēli. Arī nākamajās divās sezonās Kvinsijs Detroitas "Red Wings" aizvadīja vien atsevišķas spēles, lielāko daļu laika pavadot AHL.
2008.—09. gada sezonas ievadā tiesības uz Kvinsija caur neaizsargāto spēlētāju sarakstu pārņēma Losandželosas "Kings", kuras rindās Kvinsijs nākamajā sezonā aizvadīja 72 spēles. 2009. gada vasarā aizsargs tika aizmainīts uz Kolorādo "Avalanche". Kvinsijs kļuva par vienu no komandas vadošajiem aizsargiem.
2011.—12. gada sezonas vidū "Avalanche" aizmainīja Kvinsiju uz Tampabejas "Lightning", taču "Lighting" mirkli vēlāk Kvinsiju aizmainīja uz Detroitas "Red Wings". 2012. gada jūlijā Kvinsijs pagarināja līgumu ar "Red Wings" uz nākamajām divām sezonām. "Red Wings" spēlēja līdz pat 2016. gada vasarai, kad noslēdza viena gada līgumu ar Ņūdžersijas "Devils". 2017. gada 1. martā tika aizmainīts uz Kolumbusas "Blue Jackets".
Kaukāza operācija
Kaukāza operācija apzīmē karadarbību Kaukāza frontē (krievu valodā: Кавказский фронт, turku valodā: Kafkasya Cephesi), Pirmā pasaules kara laikā starp Krievijas Impērijas un Osmaņu impērijas armijām. Krievijas militārajā vēsturē Kaukāzu uzskata par atsevišķu fronti, tāpēc nelieto apzīmējumu "operācija", jo karadarbība 3 gadus notika plašā teritorijā, un ietvēra virkni kara operāciju. Savukārt Rietumu vēsturnieki to uzskata par atsevišķu operāciju Pirmā pasaules kara Tuvo Austrumu karadarbības zonā.
1914. g. 29. oktobrī Vācijas Impērijas karakuģi zem Osmaņu karoga apšaudīja Krievijas Melnās jūras ostas pilsētas Odesu, Teodosiju, Novorosijsku. Reaģējot uz to, 2. novembrī Krievijas Impērija pieteica karu Osmaņu impērijai.